钦定古今图书集成/明伦汇编/氏族典/第211卷 > 《廖用贤尚友录》 > 毛吉
## 钦定古今图书集成/明伦汇编/氏族典/第211卷 > 《廖用贤尚友录》 > 毛吉

按《浙江通志》：“吉，馀姚人。景泰五年进士，授刑部主事。
指挥门达等怙势作威，志惩其党，转广东佥事，分巡
潮、惠。剧贼杨辉攻掠城邑，吉督众击之，杨辉惊溃。又
击破雷州巨寇，部内悉平。捷闻，升副使，总理军务。贼
又攻河源县，吉屡败之，狃胜入贼营，贼合乘之，师溃，
吉死之。赠广东按察使，谥忠襄。”